OpenLLM-France/wikimedia huggingface dataset:
# Vot dual

El vot dual és el vot a diferents partits polítics per part dels electors segons el tipus d'eleccions a les quals siguin convocats. Aquest fet es pot referir a vots efectuats el mateix dia o emesos en dies diferents. Exemples d'aquest fet serien el comportament dels electors a Catalunya així com a d'altres comunitats autònomes de l'Estat Espanyol com Euskadi, Balears o el País Valencià. Un altre exemple serien les eleccions a governador de Montana i per a la presidència dels Estats Units de 2004. Mentre que George W. Bush, del partit republicà guanyà al candidat demòcrata John Kerry per 59% a 39%, el candidat demòcrata a governador Brian Schweitzer derrotà al seu adversari republicà per 50% a 46%.
No s'ha de confondre aquest comportament electoral amb el vot plural (també anomenat vot dual en el cas de dues opcions) que consisteix a poder escollir més d'un representant en una mateixa elecció.

## Vegeu també

* Vot útil

## Referències

* ↑ Font, JOSÉ RAMÓN MONTERO y JOAN «El voto dual en Cataluña: Lealtad y transferencia de votos en las elecciones autonómicas» (en castellà). Revista de Estudios Políticos, 0, 73, 05-10-2007. ISSN: 1989-0613.
* ↑ Riba i Romeva, Clara «Voto dual y abstención diferencial. Un estudio sobre el comportamiento electoral en Cataluña». Revista Española de Investogaciones Sociológicas, 01-05-2000.
* ↑ http://epub.sub.uni-hamburg.de/epub/volltexte/2008/1882/pdf/2000_147.pdf
* ↑ «28-A: el ocaso del voto dual. Deia, Noticias de Bizkaia» (en castellà). Arxivat de l'original el 2019-05-04. [Consulta: 4 maig 2019].
* ↑ Mallorca, Diario de. «Més y El Pi confían en recuperar el 'voto útil' de las generales el 26M» (en castellà). [Consulta: 4 maig 2019].
* ↑ «La participación elevada acerca a la derecha a solo 40.398 votos» (en castellà), 30-04-2019. [Consulta: 4 maig 2019].
* ↑ http://www.mzes.uni-mannheim.de/projekte/typo3/site/fileadmin/BookSeries/Volume_Four/Chapter%204%20-%20Sanz.pdf
* ↑ Sundeen, Mark «The Big-Sky Dem» (en anglès). The New York Times, 08-10-2006. ISSN: 0362-4331.
* ↑ Weisstein, Eric W. «Dual Voting» (en anglès). [Consulta: 4 maig 2019].
# Bakhoy

El Bakoye també Bakhoy o Bakoy és un riu d'Àfrica occidental que neix a Guinea i Mali. Bakoy significa riu blanc en llengua mandenkà per oposició al Bàfing, que significa riu negre. És un afluent important del riu Senegal, al qual dona naixement per la seva confluència amb el Bafing. La seva longitud és d'uns 400 quilòmetres. No és navegable. És l'únic riu nascut en la regió guineana de Siguiri, que no flueix pas cap al riu Níger.
El Bakoye neix al massís del Fouta-Djalon a Guinea i flueix en principi en direcció del nord-est a través dels turons Mandingues, en direcció de la frontera maliana. Sobre el territori d'aquest país, adopta la direcció del nord-nord-oest i corre sobre un terreny menys elevat, rebent en marge dret, al nord d'aquest trajecte, el seu afluent principal, el Baoulé (afluent del Bakhoy), que significa riu roig. Gira a continuació cap a l'oest i continua la seva carrera fins a arribar a Bafoulabé (Mali) on s'uneix al Bafing, formant el riu Senegal. A Bouré, a Guinea, la producció d'or va ser antigament important.

## Referències

* 1 2 3 «Bakoye River». Encyclopædia Britannica, Inc.. [Consulta: 28 març 2021].
* ↑ «Caractéristiques physiques du fleuve Sénégal» (en francès). Organisation pour la mise en valeur du fleuve Sénégal. Arxivat de l'original el 16-07-2013. [Consulta: 28 març 2021].
# Highlands (Texas)

Highlands és una concentració de població designada pel cens dels Estats Units a l'estat de Texas. Segons el cens del 2000 tenia 7.089 habitants.

## Demografia

Segons el cens del 2000, Highlands tenia 7.089 habitants, 2.564 habitatges, i 1.976 famílies. La densitat de població era de 443,6 habitants per km².
Dels 2.564 habitatges en un 37,3% hi vivien nens de menys de 18 anys, en un 59,7% hi vivien parelles casades, en un 11,9% dones solteres, i en un 22,9% no eren unitats familiars. En el 19,4% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,14.
Per edats la població es repartia de la següent manera: un 27,8% tenia menys de 18 anys, un 8,4% entre 18 i 24, un 29,4% entre 25 i 44, un 23,6% de 45 a 60 i un 10,8% 65 anys o més.
L'edat mediana era de 36 anys. Per cada 100 dones de 18 o més anys hi havia 96,5 homes.
La renda mediana per habitatge era de 41.288 $ i la renda mediana per família de 49.655 $. Els homes tenien una renda mediana de 41.926 $ mentre que les dones 25.226 $. La renda per capita de la població era de 18.556 $. Aproximadament el 6,7% de les famílies i el 9,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Highlands». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Highlands». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Extensió

«Extensió» té aquests significats:

## Informatica

* Extensió (fitxer): sufix separat per un punt al nom d'un fitxer informàtic
* Extensió (Mozilla): petits complements que afegeixen noves funcionalitats a diferents productes de la Fundació Mozilla

## Matemàtiques

* Extensió de cossos: el problema fonamental de la teoria de cossos en algebra
* Extensió (matemàtiques): prolongació d'una aplicació
# Plaques de matrícula de Mònaco

Les plаques de matrícula del Principat de Mònaco consisteixen en quatre caràcters de color blau sobre un fons blanc, sent el primer una lletra i els tres darrers xifres (per exemple, A123) amb unes dimensions de 260 mm x 110 mm. A la seva part esquerra hi ha l'escut d'armes del Principat i l'any de matriculació (només a la placa posterior), mentre que a la part inferior de la placa sota el caràcters es pot llegir "PRINCIPAUTE DE MONACO" en lletres majúscules i color blau.

## Tipus

Algunes lletres es reserven per identificar uns tipus específics de vehicles:
* La X per als vehicles històrics.
* La V per als vehicles de lloguer.
Per al cos diplomàtic, les plaques tenen els caràcters en color verd sobre un fons blanc. Els diplomàtics i els funcionaris del govern s'identifiquen per les lletres CD (Corps Diplomatique), mentre que els cònsols porten les lletres CC (per Cos Consular).
Les plaques temporals són diferents de les del sistema general i segueixen el mateix principi que les plaques temporals franceses: els caràcters són de color blanc sobre un fons blau fosc. Aquesta acaba amb les lletres WW MC, on MC és sinònim de Mònaco.

## Enllaços externs

* Oficina del conductor i Llicències de Vehicles de Mònaco (francès) (anglès)
* Europlates: License plates of Monaco (anglès)
# Alpi

«Alpi» té aquests significats:
* ALPI: Atlas Lingüístico de la Península Ibérica
* Alpi: Nom italià dels Alps
** Estadi delle Alpi: Estadi de Torí
# Credit spread (bons)

El credit spread o diferencial de crèdit és el diferencial de rendibilitat entre dos valors financers originat pel risc creditici i que es veu reflectit en les qualificacions creditícies -credit rating-. El credit spread reflecteix la rendibilitat addicional neta que un inversor demana per invertir en un valor financer amb més risc creditici en relació a un altre que li ofereix més seguretat. El credit spread d'un valor financer és cotitzat en relació al valor financer alternatiu considerat més segur, que normalment és el tipus d'interès lliure de risc, per bé que es pot fer servir un altre Tipus d'interès de referència. El credit spread es pot mesurar de diverses maneres, com ara el Z-spread i l'option-adjusted spread.

## Vegeu també

* Crèdit
* Creditor
* Credit rating
* Suspensió de pagaments
* Agència d'avaluació de crèdit
* Yield curve spread
* Option-adjusted spread
* TED spread
* Credit spread (opcions)
* Yield spread
# Bakhmétievka

Bakhmétievka (en rus: Бахметьевка) és un poble de l'óblast d'Uliànovsk, a Rússia, que en el cens del 2010 tenia vuit habitants. Pertany al districte d'Inza.

## Referències

* ↑ «Энциклопедия Ульяновской области: Забалуйка».
# Elacatinus xanthiprora

Elacatinus xanthiprora és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 4 cm de longitud total.

## Distribució geogràfica

Es troba des de Carolina del Nord i Florida fins a Jamaica i l'Amèrica Central.

## Referències

* ↑ Jordan D. S. 1904. Notes on the fishes collected in the Tortugas Archipelago. Bull. U. S. Fish Comm. v. 22 [1902]. 539-544.
* ↑ BioLib (anglès)
* 1 2 FishBase (anglès)

## Bibliografia

* Böhlke, J. E. & C. R. Robins. 1968. Western Atlantic seven-spined gobies, with descriptions of ten new species and a new genus, and comments on Pacific relatives. Proc. Acad. Nat. Sci. Phila. v. 120: 45-174.
* Bussing, W.A., 1990, New species of gobiid fishes of the genera Lythrypnus, Elacatinus and Chriolepis from the eastern tropical Pacific., Revista de Biología Tropical, 38(1):99-118.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Estesímbrot

Estesímbrot (grec antic: Στησίμβροτος, llatí: Stesimbrotus) va ser un historiador i rapsodista grec nadiu de l'illa de Tasos que va viure en temps de Cimó I i de Pèricles. L'esmenten amb notable elogi tant Plató com Xenofont.
Va escriure un llibre sobre el gran poeta èpic Homer el títol del qual és desconegut, i diverses obres històriques que Plutarc va fer servir com a referència molt sovint. Una referència seva apareix a l'Etymologicum Magnum.
Estesímbrot era professor d'al·legories, un més d'entre els molts que hi havia en l'època de Sòcrates, però un dels més excel·lents. Va utilitzar l'exegesi còsmica típica de la primitiva escola al·legorista. Va fer una interpretació basada en la física natural per explicar l'episodi de la copa de Nèstor, que el rei va aixecar sense cap esforç quan ja era vell.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 910.
* ↑ Enric Roquet. "Introducció" A: Palèfat. Històries increïbles. Barcelona: Fundació Bernat metge, 1975. P. 13
# Alpine (Texas)

Alpine és una població dels Estats Units a l'estat de Texas. Segons el cens del 2000 tenia 5.786 habitants.

## Demografia

Segons el cens del 2000, Alpine tenia 5.786 habitants, 2.429 habitatges, i 1.435 famílies. La densitat de població era de 547,5 habitants/km².
Dels 2.429 habitatges en un 28,7% hi vivien nens de menys de 18 anys, en un 43,7% hi vivien parelles casades, en un 11,8% dones solteres, i en un 40,9% no eren unitats familiars. En el 34,3% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 3,04.
Per edats la població es repartia de la següent manera: un 24,3% tenia menys de 18 anys, un 14,1% entre 18 i 24, un 26% entre 25 i 44, un 20,8% de 45 a 60 i un 14,9% 65 anys o més.
L'edat mediana era de 34 anys. Per cada 100 dones de 18 o més anys hi havia 90,4 homes.
La renda mediana per habitatge era de 23.979$ i la renda mediana per família de 31.658$. Els homes tenien una renda mediana de 27.720$ mentre que les dones 19.575$. La renda per capita de la població era de 13.587$. Aproximadament el 15,5% de les famílies i el 20,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alpine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Alpine». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
Viccionari
# Creditor

Un creditor és aquella persona (física o jurídica) legítimament facultada per exigir el pagament o compliment d'una obligació contreta per dues parts amb anterioritat. És a dir, que encara que una de les parts es quedi sense mitjans per complir amb la seva obligació, aquesta persisteix. Per exemple, en cas de la fallida d'una empresa els seus creditors mantenen la facultat de requerir el compliment d'aquesta obligació.

## Variants de creditors

* Treballador són aquells creditors respecte dels crèdits contrets per un comerciant i la impossibilitat de meritar les seves salaris.
* creditors bilaterals són els governs que atorguen préstecs atorgats o garantits per entitats oficials com els organismes de crèdit a l'exportació. Alguns creditors oficials participen en els acords de reprogramació de deutes que afavoreix el Club de París.
* creditors multilaterals són institucions com el Fons Monetari Internacional i el Banc Mundial, i altres bancs regionals, com el Banc Africà de Desenvolupament i el Banc Interamericà de Desenvolupament.
# Eleccions al Dáil Éireann de 1938

Les eleccions al Dáil Éireann de 1938 es van celebrar el 17 de juny de 1938 per a renovar els 138 diputats del Dáil Éireann. Va guanyar el Fianna Fáil per majoria absoluta.

## Resultats

| Partit | Líder | % | Escons |
| Fianna Fáil | Éamonn de Valera | 51,9% | 76 |
| Fine Gael | William T. Cosgrave | 33,3% | 45 |
| Laborista | William Norton | 10,0% | 9 |
| Independents | | 5,1% | 7 |

## Referències

* (anglès) Pàgina del Dáil Éireann Arxivat 2009-12-18 a Wayback Machine.
* (anglès) Resultat de les eleccions de 1938
# Eupàlion

Eupàlion (grec antic: Εὐπάλιον, llatí: Eupalium) fou una de les ciutats principals de la Lòcrida occidental, situada prop del mar, entre Naupacte i Eantea, segons diu Estrabó. Està situada a prop de la vila moderna d'Eupàlion o Efpàlio.
El general atenès Demòstenes la va triar l'any 416 aC per guardar el botí d'un pillatge, i poc temps després Euríloc, el cap militar espartà, la va ocupar junt amb Eneó, tal com explica Tucídides. Després de l'època d'Alexandre el Gran, va deixar de pertànyer a la zona d'influència del Regne de Macedònia i va caure en mans dels etolis. No va tardar a entrar a la Lliga Etòlia, i Filip V de Macedònia, quan va baixar a la regió l'any 207 aC, es va aturar a Èritres, que Titus Livi diu que no era gaire lluny i que probablement funcionava com a port d'Eupàlion.

## Referències

* ↑ Smith, William (ed.). «Eupalium». Dictionary of Greek and Roman Geography (1854). [Consulta: 18 juliol 2021].
# Floridante

Floridante, HWV 14, és una òpera en tres actes composta per Georg Friedrich Händel sobre un llibret en italià de Paolo Rolli. Es va estrenar el 9 de desembre de 1721 al Her Majesty's Theatre de la Ciutat de Westminster de Londres.
Burney diu que l'obertura va ser menys agradable per al públic que altres de Händel perquè el tema de la fuga no admetia cap contrasubjecte. És difícil de creure que el públic estigués a favor o en contra d'una obra pels tecnicismes d'una fuga. Bononcini va seguir quatre setmanes més tard amb Crispo, del qual Rolli va tornar a subministrar el llibret. Es va representar setanta-vuit vegades, i va ser succeïda per una altra òpera de Bononcini, Griselda.

## Vegeu també

* Llista d'òperes de Georg Friedrich Händel

## Referències

* ↑ Abdy Williams, 1935, p. 77.

## Bibliografia

* Abdy Williams, Charles Francis. The Master Musicians: Handel (en anglès). Londres: J.M. Dent and Sons LTD, 1935.
Òperes de Georg Friedrich Händel :
Almira (1705)
Florindo (1708)
Rodrigo (1707)
Agrippina (1709)
Rinaldo (1711)
Il pastor fido (1712)
Silla (1713)
Teseo (1713)
Amadigi di Gaula (1715)
Acis and Galatea (1718)
Radamisto (1720)
Muzio Scevola (1721)
Floridante (1721)
Ottone (1723)
Flavio (1723)
Giulio Cesare (1724)
Tamerlano (1724)
Rodelinda (1725)
Scipione (1726)
Alessandro (1726)
Admeto (1727)
Riccardo Primo (1727)
Siroe (1728)
Tolomeo (1728)
Lotario (1729)
Partenope (1730)
Poro (1731)
Ezio (1732)
Sosarme (1732)
Orlando (1733)
Arianna in Creta (1734)
Oreste (1734)
Ariodante (1735)
Alcina (1735)
Atalanta (1736)
Arminio (1737)
Giustino (1737)
Berenice (1737)
Alessandro Severo (1738)
Faramondo (1738)
Serse (1738)
Giove in Argo (1739)
Imeneo (1740)
Deidamia (1741)
Semele (1744)
Alceste (1750) :
Oratoris de Georg Friedrich Händel :
Il trionfo del Tempo e del Disinganno (1707)
La resurrezione (1708)
Brockes Passion (1715)
Esther (1732)
Deborah (1733)
Athalia (1733)
Alexander's Feast (1736)
Il trionfo del Tempo e della Verità (1737)
Saul (1738)
Israel in Egypt (1738)
L'Allegro, il Penseroso ed il Moderato (1740)
El Messies (1741)
Samson (1741)
Semele (1743)
Joseph and his Brethren (1743)
Hercules (1744)
Belshazzar (1744)
Occasional Oratorio (1746)
Judas Maccabaeus (1746)
Joshua (1747)
Alexander Balus (1747)
Susanna (1748)
Solomon (1748)
Theodora (1749)
The Choice of Hercules (1750)
Jephtha (1751)
The Triumph of Time and Truth (1757) :
Cantates de Georg Friedrich Händel :
Ero e Leandro (1707)
Clori, Tirsi e Fileno (1707)
Aci, Galatea e Polifemo (1708)
Dalla guerra amorosa (1709)
Apollo e Dafne (1710)
Ode for the Birthday of Queen Anne (1713)
Ode for St. Cecilia's Day (1739) :
# Alpiarça

Alpiarça és un municipi portuguès, situat al districte de Santarém, a la regió d'Alentejo i a la subregió de Lezíria do Tejo. L'any 2004 tenia 8.198 habitants. Limita al nord-est i est amb Chamusca, al sud-est i sud-oest amb Almeirim i al nord-oest amb Santarém.

## Població

Població de concelho d'Alpiarça (1920 – 2004) :
| 1920 | 1930 | 1960 | 1981 | 1991 | 2001 | 2004 |
| 8591 | 7550 | 7856 | 8120 | 7711 | 8024 | 8198 |
# San Esteban del Molar

San Esteban del Molar és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 241 | 196 | 174 | 168 |
# Masia (Regencós)

La Masia és una obra de Regencós (Baix Empordà) inclosa a l'Inventari del Patrimoni Arquitectònic de Catalunya.

## Descripció

Edifici gòtic, sembla ésser del segle xvi, situat al centre històric del poble de Regencós, junts al carrer de l'església, un dels carrerons estrets que volten a l'església.
Aquest és de planta baixa, pis i altell, i està cobert a dues aigües, les vessants de la coberta van cap a les façanes secundàries. Constructivament parlant, l'estructura portant està feta amb pedra i morter de calc, mentre que la coberta és de teula àrab, sistema constructiu típic de la zona on és ubicat.

## Història

Aquest edifici va ser comprat per uns estrangers, i ara és utilitzat com a segona residència d'aquests.
Per l'aspecte de la façana, sembla que l'edifici va ser retocat, quant a les obertures i el tractament de les façanes.

## Referències

* 1 2 3 4 «Masia». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 desembre 2018].
# Babbie

Babbie és una població dels Estats Units a l'estat d'Alabama. Segons el cens del 2007 tenia 630 habitants.

## Demografia

Segons el cens del 2000, Babbie tenia 627 habitants, 258 habitatges, i 192 famílies. La densitat de població era de 21 habitants/km².
Dels 258 habitatges en un 29,1% hi vivien nens de menys de 18 anys, en un 64% hi vivien parelles casades, en un 8,9% dones solteres, i en un 25,2% no eren unitats familiars. En el 23,6% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,87.
Per edats la població es repartia de la següent manera: un 22,3% tenia menys de 18 anys, un 7,8% entre 18 i 24, un 30,1% entre 25 i 44, un 25,5% de 45 a 60 i un 14,2% 65 anys o més.
L'edat mediana era de 39 anys. Per cada 100 dones hi havia 101,6 homes. Per cada 100 dones de 18 o més anys hi havia 94,8 homes.
La renda mediana per habitatge era de 26.328 $ i la renda mediana per família de 31.875 $. Els homes tenien una renda mediana de 27.054 $ mentre que les dones 17.000 $. La renda per capita de la població era de 13.628 $. Aproximadament el 16,6% de les famílies i el 14,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Eleccions al Dáil Éireann de 1961

Les eleccions al Dáil Éireann de 1961 es van celebrar el 4 d'octubre de 1961 per a renovar els 144 diputats del Dáil Éireann. Va guanyar el Fianna Fáil per majoria absoluta i Seán Lemass formaria govern

## Resultats

| Partit | Líder | % | Escons |
| Fianna Fáil | Seán Lemass | 43,8% | 70 |
| Fine Gael | James Dillon | 32,0% | 47 |
| Laborista | Brendan Corish | 11,6% | 15 |
| Clann na Talmhan | Joseph Blowick | 1,5% | 2 |
| National Progressive Democrats | Noel Browne | 1,4% | 2 |
| Clann na Poblachta | Seán MacBride | 1,1% | 1 |
| Independents | | 4,2% | 6 |
| Sinn Féin | Pádraig Mac Lógáin | 3,1% | 0 |

## Referències

* (anglès) Pàgina del Dáil Éireann Arxivat 2009-12-18 a Wayback Machine.
* (anglès) Resultat de les eleccions de 1961
# Eupàtor

Eupàtor（grec antic: Εὐπάτωρ) era un sobrenom donat a diversos reis hel·lenístics, que significa 'de pare noble, de pare il·lustre'. Fa referència especialment als reis Antíoc V Eupàtor (164 aC-162 aC) de Síria i a Mitridates VI Eupàtor, rei del Pont (121 aC-63 aC). Un rei del Bòsfor, Juli Eupàtor, també va portar aquest nom.

## Referències

* ↑ Alberich i Mariné, Joan; Cuartero i Iborra, Francesc J. Diccionari Grec-Català. Barcelona: Enciclopèdia Catalana. Institut Cambó, 2015, p. 818. ISBN 9788441224223.
* ↑ Antiochus V. a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 198
* ↑ Mayor, Adrienne. Poison king : the life and legend of mithradates, rome's deadliest enemy. Princeton: Princeton Univ Press, 2011, p. 69. ISBN 9780691150260.
* ↑ Settipani, Christian. Continuité des élites à Byzance durant les siècles obscurs. París: De Boccard, 2007, p. 407. ISBN 9782701802268.
# Plectorhinchus unicolor

Plectorhinchus unicolor és una espècie de peix de la família dels hemúlids i de l'ordre dels perciformes.
Els mascles poden assolir els 80 cm de longitud total.
Es troba des de Papua Nova Guinea fins a Austràlia (Queensland i la Gran Barrera de Corall).

## Referències

* 1 2 FishBase (anglès)